7 (COPYRIGHT 06/09) SESOTHO HOME LANGUAGE SECOND PAPER (SESHL) 7 POTSO YA 2(b) Taba e ileng ya hla ya ferekanya Dikeledi ho feta mona ke ha Rakgadi a mmolella hore ho itswe moketeo tla qetellwa hona mona Sebokeng, bakeng sa hore o tswele pele Matatiele ka Sontaha. Kaha Tsekiso a dula mona Sebokeng, Dikeledi a hla a kgolwa hore ehlile ke yena monga ditaba. Jwale ka baka la mokgathala wa ditlhophiso, ha le dikela leo, Rakgadi abe a kgathetse hoo a ileng a hloka le ho ipha nako ya hore a ke a buisane le Dikeledi ka taba tsena, hoba yena ntho e neng e mo kgathatsa maikutlo, eo a sa kang a kgona ho ema ka yona ha baeti ba beha letsatsi, e ne e le ya hore Dikeledi a fumane sebaka sa ho ngola dihlahlobo tsa makgaolakgang. 1.1 Sekaseka kgohlano e fumanehang bukeng ena, o se lebale ho qoqa ka mefuta ya kgohlano le ho qotsa baphetwa ba bararo o thatolohe ka bona ho tshehetsa dikarabo tsa hao.  POTSO YA 3(a) Maphalla, KPD. Botsang Lebitla. Bala qotso e latelang, o ntano araba dipotso tse botsitsweng, tse sa itshetlehang ho moqotso feela: Ha Tsietsi a le dilemo di tsheletseng ha qala ho buisanwa ka tsa ho kena sekolo ha hae. Kotsi a re a hle a ngodiswe a le lemo di tsheletseng jwalo ka bana ba bang, empa Mmamasolomane a re ho sa le hotsho ho Tsietsi, a ke ke a bona letho. O tla mpe a ngodiswe selemong se tlang. Hona jwale ho mo lekaneng ke hore a nne a feralle lebaleng mona motsheare ha batho ba le siyo, a lebelle ntlo, a rathe patsi, a kute jwang, a kge metsi, a fiele, a hlatswe dijana, a be a alole le dikobo. Ha e le tsa sekolo tsona a ke ke a di nepa ho hang. Ho sa le hotsho haholo. Empa maobanenyana mona o itse Tsietsi ke motsofe, ha e sa le lesea, ho rialo Kotsi ka ho makala ho hoholo. Kajeno o se o re ho hotsho, a ke ke a bona letho. Hantlentle o motho ya jwang? Ke eng eka o hloka nnete? Na Tsietsi ke motsofe kapa ke lesea? Ke batla hore kajeno o bolele hoo e leng taba, o se ke wa nna wa dikoloha. 3.1 Ha Tsietsi a le lemo di tsheletseng ha qala ho buisanwa Hantlentle lebitso la ngwana enwa e ne e le mang ntle le lena la Tsietsi? (1) 3.2 Tsietsi o amana jwang le Kotsi le Mmamasolomane? (2)